section_heading: Prvi svjetski rat
paragraph_text: U rujnu 1916. preuzima zapovjedništvo nad 7. armijom zamijenivši na tom mjestu Karla von Pflanzer-Baltina. Opet je imao defenzivni zadatak da spriječi rusku ofenzivu koja je imala cilj da oslabi pritisak na Rumunjsku koja je ohrabrena uspjehom Brusilovljeve ofenzive ušla u rat na strani Antante. Kirchbach je u tome uspio, te je 1. studenog 1916. unaprijeđen u čin general pukovnika. U međuvremenu, u listopadu 1916. postao je zapovjednikom 3. armije zamijenivši mjesto zapovjednika s Hermannom Kövessom koji je pak preuzeo zapovjedništvo nad Kirchbachovom 7. armijom. Kirchbach je s 3. armijom držao položaje u Moldaviji i Bukovini, te se nalazio u sastavu Grupe armija Böhm-Ermolli.